GA Iris Oifigiúill an Aontais Eorpaigh 27

RIALACHÁN (AE) 2015/754 Ó PHARLAIMINT NA hEORPA AGUS ÓN gCOMHAIRLE

an 29 Aibreán 2015

lena n-osclófar taraif-chuótaí áirithe de chuid an Aontais do mhairteoil ardcháilíochta, agus do mhuiceoil, feoil éanlaithe clóis, cruithneacht agus maislín, agus brain, géaráin agus iarmhair eile agus lena ndéanfar foráil maidir lena riar

(códú)

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(2) de,

Ag féachaint don togra ón gCoimisiún Eorpach,

Tar éis dóibh an dréachtghníomh reachtach a chur chuig na parlaimintí náisiúnta,

Ag féachaint don tuairim ó Choiste Eacnamaíoch agus Sóisialta na hEorpa (1),

Ag gníomhú dóibh i gcomhréir leis an ngnáthnós imeachta reachtach (2),

De bharr an méid seo a leanas:

(1) Rinneadh Rialachán (CE) Uimh. 774/94 (3) a leasú go substaintiúil roinnt uaireanta (4). Ar mhaithe le soiléireacht agus le réasúntacht, ba cheart an Rialachán sin a chódú.

(2) Rinne an tAontas lamháltais taraife a chaibidliú faoi Airteagal XXVIII den Chomhaontú Ginearálta um Tharaifí agus Thrádáil (CGTT) agus faoi Bhabhta Uragua de chaibidlíochtaí iltaobhacha trádála. Tháinig comhaontuithe as an gcaibidlíocht sin a formheasadh le Cinneadh 94/87/CE (5) ón gComhairle agus Cinneadhl 94/800/CE (6) ón gComhairle.

(3) Déantar foráil sna comhaontuithe sin maidir le hoscailt, faoi choinníollacha áirithe, taraif-chuótaí do mhairteoil ardcháilíochta a chumhdaítear le cóid AC 0201 30 00, 0202 30 90, 0206 10 95 agus 0206 29 91, muiceoil a chumhdaítear le cóid AC 0203 19 13 agus 0203 29 15, feoil éanlaithe clóis a chumhdaítear le cóid AC 0207 14 10, 0207 14 50, 0207 14 70, 0207 27 10, 0207 27 20 agus 0207 27 80, cruithneacht agus maislín a chumhdaítear le cóid AC 1001 11 00, 1001 19 00 agus 1001 99 00, agus brain, géaráin agus iarmhair eile a chumhdaítear le cóid AC 2302 30 10, 2302 30 90, 2302 40 10 agus 2302 40 90.

(4) Cumhdaítear tréimhse neamhchinntithe leis na comhaontuithe sin. Dá bhrí sin agus ar mhaithe le cuíchóiriú agus éifeachtúlacht, ba cheart na cuótaí a oscailt ar bhonn ilbhliantúil.

(5) D'fhéadfadh córas lena ráthófaí cineál, foinse agus tionscnamh na dtáirgí bheith iomchuí. Chun na críche sin, ba cheart allmhairithe faoi chuimsiú na lamháltas taraife comhaontaithe a bheith faoi réir deimhniú barántúlachta a thíolacadh, i gcás inarb iomchuí.

(6) D'fhéadfadh sé gurbh iomchuí na hallmhairithe sin a leathadh amach feadh na bliana ar bhonn riachtanas mhargadh an Aontais. Chun na críche sin, d'fhéadfadh sé gurbh iomchuí córas chun cuótaí a ídiú a bheadh bunaithe ar thíolacadh ceadúnais allmhairiúcháin.

(7) Chun eilimintí neamhriachtanacha áirithe den Rialachán seo a fhorlíonadh nó a leasú, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh a tharmligean chuig an gCoimisiún i leith leasuithe ar an Rialachán seo a ghlacadh, más rud é go ndéantar méideanna agus coinníollacha eile na socruithe cuóta a choigeartú, go háirithe mar thoradh ar chinneadh ón gComhairle lena ndéantar comhaontú a thabhairt i gcrích le tríú tír amháin nó níos mó. Tá sé tábhachtach, go háirithe, go rachadh an Coimisiún i mbun comhairliúchán iomchuí le linn a chuid oibre ullmhúcháin, lena n-áirítear ar leibhéal saineolaithe. Le linn dó gníomhartha tarmligthe a ullmhú agus a dhréachtú, ba cheart don Choimisiún a áirithiú go ndéanfar na doiciméid ábhartha a tharchur go comhuaineach, go tráthúil agus go hiomchuí chuig Parlaimint na hEorpa agus chuig an gComhairle.

(8) Chun coinníollacha aonfhoirmeacha a áirithiú maidir leis an Rialachán seo a chur chun feidhme i dtaca leis na rialacha is gá chun na socruithe cuóta dá dtagraítear sa Rialachán seo a riar, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle (7),

TAR ÉIS AN RIALACHÁN SEO A GHLACADH:

Airteagal 1

Osclaítear leis seo taraif-chuóta bliantúil de chuid an Aontais, cuóta arb ionann é agus 20 000 tona ina iomlán, arna shloinneadh i meáchan an táirge, do mhairteoil ardcháilíochta atá úr, fuaraithe nó reoite agus a chumhdaítear le cóid AC 0201 agus 0202 agus do na táirgí a chumhdaítear le cóid AC 0206 10 95 agus 0206 29 91.

Is é 20 % ráta dleachta na Comhtharaife Custaim is infheidhme don chuóta sin.

Airteagal 2

Osclaítear leis seo taraif-chuóta bliantúil de chuid an Aontais, cuóta arb ionann é agus 7 000 tona ina iomlán, do mhuiceoil atá úr, fuaraithe nó reoite agus a chumhdaítear le cóid AC 0203 19 13 agus 0203 29 15.

Is é 0 % ráta dleachta na Comhtharaife Custaim is infheidhme don chuóta sin.

Airteagal 3

Osclaítear leis seo taraif-chuóta bliantúil de chuid an Aontais, cuóta arb ionann é agus 15 500 tona ina iomlán, d'fheoil éanlaithe clóis atá úr, fuaraithe nó reoite agus a chumhdaítear le cóid AC 0207 14 10, 0207 14 50 agus 0207 14 70.

Is é 0 % ráta dleachta na Comhtharaife Custaim is infheidhme don chuóta sin.

Airteagal 4

Osclaítear leis seo taraif-chuóta bliantúil de chuid an Aontais, cuóta arb ionann é agus 2 500 tona ina iomlán, d'fheoil turcaí atá úr, fuaraithe nó reoite agus a chumhdaítear le cóid AC 0207 27 10, 0207 27 20 agus 0207 27 80.

Is é 0 % ráta dleachta na Comhtharaife Custaim is infheidhme don chuóta sin.

Airteagal 5

Osclaítear leis seo taraif-chuóta bliantúil de chuid an Aontais, cuóta arb ionann é agus 300 000 tona ina iomlán, do chruithneacht ardcháilíochta a chumhdaítear le cóid AC 1001 11 00, 1001 19 00 agus 1001 99 00.

Is é 0 % ráta dleachta na Comhtharaife Custaim is infheidhme don chuóta sin.

Airteagal 6

Osclaítear leis seo taraif-chuóta bliantúil de chuid an Aontais, cuóta arb ionann é agus 475 000 tona ina iomlán, do bhran, géarán agus iarmhar eile cruithneachta agus gránach, seachas arbhar Indiach agus rís, a chumhdaítear le cóid AC 2302 30 10, 2302 30 90, 2302 40 10 agus 2302 40 90.

Is é EUR 30,60 in aghaidh an tona ráta dleachta na Comhtharaife Custaim is infheidhme don chuóta sin i gcás táirgí a chumhdaítear le cóid AC 2302 30 10 agus 2302 40 10 agus EUR 62,25 in aghaidh an tona i gcás táirgí a chumhdaítear le cóid AC 2302 30 90 agus 2302 40 90.

Airteagal 7

Chun gealltanais idirnáisiúnta a chomhlíonadh agus i gcás ina ndéanfaidh Parlaimint na hEorpa agus an Chomhairle, nó an Chomhairle, méideanna agus coinníollacha eile na socruithe cuóta dá dtagraítear sa Rialachán seo a choigeartú, go háirithe le cinneadh ón gComhairle lena ndéantar comhaontú le tríú tír amháin nó níos mó a thabhairt i gcrích, cumhachtófar don Choimisiún gníomhartha tarmligthe a ghlacadh i gcomhréir le hAirteagal 9 maidir leis na leasuithe a dhéantar dá thoradh sin ar an Rialachán seo.

Airteagal 8

Glacfaidh an Coimisiún, trí bhíthin gníomhartha cur chun feidhme, na rialacha is gá chun na socruithe cuóta dá dtagraítear sa Rialachán seo a riar agus, de réir mar is iomchuí:, leagfaidh sé síos:

(a) forálacha lena ráthaítear cineál, foinse agus tionscnamh an táirge ábhartha;

(b) forálacha maidir le haithint an doiciméid lena gceadaítear fíorú na ráthaíochtaí dá dtagraítear i bpointe (a); agus

(c) forálacha maidir le heisiúint ceadúnas allmhairiúcháin agus a dtéarma bailíochta.

Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 10(2).

Airteagal 9

1. Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.

2. Déanfar an chumhacht chun gníomhartha tarmligthe a ghlacadh dá dtagraítear in Airteagal 7 a thabhairt don Choimisiún go ceann tréimhse cúig bliana ón 9 Aibreán 2014. Déanfaidh an Coimisiún tuarascáil maidir leis an tarmligean cumhachta a dhréachtú tráth nach déanaí ná naoi mí roimh dheireadh na tréimhse cúig bliana. Déanfar tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná trí mhí roimh dheireadh gach tréimhse.

3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 7 a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta a shonrófar sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana féin.

4. A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith an tráth céanna.

5. Ní thiocfaidh gníomh tarmligthe a ghlactar de bhun Airteagal 7 i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dheureadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Déanfar an tréimhse sin a fhadú dhá mhí ar thionscnamh Pharlaimint na hEorpa nó na Comhairle.

Airteagal 10

1. Beidh an Coiste um Chomheagrú na Margaí Talmhaíochta arna bhunu le hAirteagal 229 de Rialachán (AE) Uimh. 1308/2013 ó Pharlaimint na hEorpa agus ón gComhairle (8) de chúnamh ag an gCoimisiún. Beidh an Coiste sin ina choiste de réir bhrí Rialachán (AE) Uimh. 182/2011.

2. I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.

3. I gcás ina bhfuil tuairim an choiste le fáil trí nós imeachta i scríbhinn, déanfar an nós imeachta sin a fhoirceannadh gan toradh más rud é, taobh istigh den teorainn ama leis an tuairim a thabhairt, go gcinneann cathaoirleach an Choiste amhlaidh nó go n-iarrann an ceathrú cuid de chomhaltaí an Choiste ar a laghad amhlaidh.

Airteagal 11

Aisghairtear Rialachán (CE) Uimh. 774/94.

Déanfar tagairtí don Rialachán aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil in Iarscríbhinn II.

Airteagal 12

Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh in Strasbourg, an 29 Aibreán 2015. Thar ceann Pharlaimint na hEorpa An tUachtarán M. SCHULZ Thar ceann na Comhairle An tUachtarán Z. KALNIŅA-LUKAŠEVICA

(1) Tuairim an 10 Nollaig 2014 (nár foilsíodh fós san Iris Oifigiúil).

(2) Seasamh ó Pharlaimint na hEorpa an 11 Márta 2015 (nár foilsíodh fós san Iris Oifigiúil) agus cinneadh ón gComhairle an 20 Aibreán 2015.

(3) Rialachán (CE) Uimh. 774/94 ón gComhairle an 29 Márta 1994 lena n-osclófar taraif-chuótaí áirithe Comhphobail do mhairteoil ardcháilíochta, agus do mhuiceoil, feoil éanlaithe clóis, cruithneacht agus maislín, agus brain, géaráin agus iarmhair eile agus lena ndéanfar foráil maidir lena riar (IO L 91, 8.4.1994, lch. 1).

(4) Féach Iarscríbhinn I.

(5) Cinneadh 94/87/CE ón gComhairle an 20 Nollaig 1993 maidir le Comhaontuithe a tugadh i gcrích i bhfoirm Miontuairiscí Comhaontaithe i ndáil le síolta ola áirithe idir an Comhphobal Eorpach agus an Airgintín, an Bhrasaíl, Ceanada, an Pholainn agus Uragua, faoi seach, de bhun Airteagal XXVIII den Chomhaontú Ginearálta um Tharaifí agus Thrádáil (CGTT) (IO L 47,18.2.1994 lch. 1).

(6) Cinneadh 94/800/CE ón gComhairle an 22 Nollaig 1994, i ndáil le hábhair laistigh dá inniúlacht, maidir le comhaontuithe ar thángthas orthu faoi Bhabhta Uragua de chaibidlíochtaí iltaobhacha trádála (1986–1994) a thabhairt chun críche thar ceann an Chomphobail Eorpaigh (IO L 336, 23.12.1994, lch. 1).

(7) Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13).

(8) Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007) ón gComhairle (IO L 347, 20.12.2013, lch. 671).